Tiener bel om hulp voor gru-moord | Nuus24
Tiener bel om hulp voor gru-moord
Kriel – Die 16-jarige meisie wat wreed in Kaapstad vermoor is, het haar ma dae ná haar aankoms in die stad gebel om hulp te vra, berig Rapport.Charmaine het aan haar ma, Katrina (53), gesê ’n man het seks van haar geëis en geweier om vir haar kos te gee as sy nie by hom slaap nie.Sy was veronderstel om by ’n vriendin se ouerhuis in Kraaifontein te loseer, maar die vriendin en haar ma, die verpleegster Carol White (52), is weg op ’n bootreis en het Charmaine in die sorg van die ma se kêrel, Johan de Jager (48), gelaat.Katrina kon niks doen nie. Hulle kon nie bekostig om haar in die Kaap te gaan haal nie.Charmaine het baie ideale gehad.Sy wou nie hê haar pa moet meer as motorwag by die supermark werk om die gesin te voed nie, het Katrina Saterdag gesê.Sy sou werk kry en geld huis toe stuur.Die polisie het Maandag afgekom op Charmaine se verkoolde lyk in die veld, haar afgesaagde bene in ’n verlate gebou in Somerset-Wes en haar arms in ’n huis in Kraaifontein.De Jager is verlede Dinsdag in hegtenis geneem en het Donderdag in die hof verskyn. Die saak teen hom is tot 24 Januarie uitgestel vir verdere ondersoek en sodat die staat die nodige borgtoginligting kan bekom.– Volg Nuus24 op Twitter Lees meer oor: misdaad | moorde | hof VOLGENDE OP NUUS24X
Net so neerhalend soos wat boer , settler , europier ens al geword het . Wil of nie , die terms sal voortbestaan ....ons lewe maar daarmee ...